Serekdewletê Sûrîye Başar El Esadî ajansê xeberan ê Ria Novosî yê Rûsya  rê qisey kerd. Nê eşkerayîye badê pêvînayîşê Serekdewletê Rûsya Vladimir Putin û Esadî ameyî kerdene.
Goreyê Ria Novosti Esadî vat: ''Eke Tirkîya eşkera û bêteredutî hazir bo hêzanê xo  herra Sûrîye ra bianco, o çax pêvînayîşê bi Erdoganî mumkun o.''
Esadî bale ante ser ke dewleta tirke paştî dana çeteyan û vat: ''Anqara gerek paştîdayîşê terorîzmî vindarno.'' Esadî vat têna binê nê şertan de eşkeno Erdogan reyde pêvînayîş bikero.
